88. schôdza NR SR - 8.deň - A. dopoludnia
Dátum: 2023-03-24
Poslanec: Mazurek, Milan (-)
Druh vystúpenia: Vystúpenie v rozprave

128. Kolegovia a kolegyňa alebo kolegyne, ja tento návrh zákona považujem za nesporný dôkaz toho, že aj pacienti tu majú v pléne právo predkladať legislatívu rovno do podateľne Národnej rady. A že aj o návrhoch pacientov sa tu musí rokovať, pretože nespochybniteľne to, čo navrhol Igor Matovič, nie je návrhom normálneho človeka, ktorému by skutočne išlo o to, aby vyriešil problematiku, ktorá aj trápi obyvateľov Slovenskej republiky, lebo tí poch... nepochybne cítia tú nerovnosť a cítia tú nerovnosť predovšetkým pri stave toho jeho vlastného poslaneckého klubu, kde si prakticky nikto zo Slovákov nemyslí, že si títo ľudia zaslúžia svoje výplaty. Ešte keď sa tu priznajú, že sa tu ocitli zázrakom. Problémom ale je to, že Igor Matovič je ten istý človek, ktorý v minulom volebnom období tu v pléne behal s tou legendárnou tabuľkou, že sirotám 30 centov a poslancom 1 500. Samozrejme, nenažraným svinským poslancom 1 500 a sirotám tak málo. Škoda, že Igor Matovič nedostal potom možnosť vládnuť v štáte, aby konečne mohol zrealizovať to, čo v opozícii sľuboval. Škoda, že mu nikto neumožnil stať sa premiérom a urobiť to, čo sľuboval, to znamená znížiť platy poslancov. Alebo nie? Igor Matovič bol premiérom Slovenskej republiky. Potom bol ministrom financií Slovenskej republiky. Taktiež dlhodobo pôsobí ako predseda najväčšieho poslaneckého klubu, v ktorom má takéto elity ako tu pána Cseha, ktorý keď niečo povie raz za mesiac, tak je to totálna kravina. A Igor Matovič neurobil nič s platmi poslancov. Tri roky nič. Až keď sa schválili predčasné voľby, Igor Matovič opätovne vytiahol legendárnu tabuľu, dnes už len pomyselnú, lebo už s ňou behať nemôže podľa rokovacieho poriadku, a opätovne prišiel s témou, že práve on ide znižovať platy poslancov. On ide znižovať platy poslancov po tom, čo sa tri roky na túto tému vykašľal. A to je úplne rovnaké ako keby vám Igor Matovič teraz pred voľbami vystúpil s videom, že ide zobrať Počiatkovi vilu vo Francúzsku. Viete, totiž politické sľuby Igora Matoviča nemajú absolútne nijakú váhu. To najkrajšie na tomto návrhu zákona, ktorým chce Igor Matovič znížiť platy poslancov na priemernú mzdu, však nie je samotná skutočnosť zníženia platu poslancov, ale to, že on vidí, že každý jeho poslanecký klub sa systematicky rozpadá, pretože s ním nikto dlhodobo nedokáže vydržať, čo vám naozaj nemám za zlé, kolegovia, ktorí ste od neho odišli (povedané so smiechom), ja sa divím, že ste vydržali tak dlho. Ale chápe, že si potrebuje situáciu poistiť a nedajboh by sa opäť dostal do Národnej rady, tak potrebuje mať bič na tých svojich otrokov v tej sekte. A aby to bol on, kto bude rozdeľovať platy týmto poslancom ako predseda strany. A my veľmi dobre vieme, ako demokratické je hnutie OĽANO, eseročka, kde vládne jeden jediný človek. Ak by neprešla zmena zákonov, tak by stále vládol sám ešte s ďalšími troma ľuďmi, členmi jeho rodiny, a tak by rozdeľoval o použití miliónov eur zo štátneho rozpočtu, pretože to je on, pán demokrat, ktorý si tú sektu drží pevne v rukách. Nikto nikdy nemôže tohto človeka v rámci jeho strany odvolať, lebo jeho strana nemá žiadne demokratické procesy. On keď si ráno povie, že večer rušíme snem, ktorý je naplánovaný na mesiac, tak ho zrušia, pretože takto to funguje v každej jednej faraónskej sekte, akou je aj tá jeho eseročka OĽANO. A keby teda v budúcom volebnom období prešiel tento návrh zákona a on mal tých svojich poslancov takto pod rukou a sám by mohol rozhodovať, komu koľko peňazí dá, no tak by ich mal ako pekných psíčkov na reťazi. Lebo keď sa niekto Igorkovi znepáči, no tak mu Igor zníži plat. A kto by si chcel nechať znížiť plat? Taký pán Cseh by určite neurobil nič proti pánovi Matovičovi, pretože ten si svoj plat zaslúži (povedané so smiechom). A kto by sa Igorovi strkal najhlbšie do priazne, no ten by mal najvyšší plat. To je ale správna forma demokracie! Takúto navrhuje. A viete, čo je úplne najkrajšie? Že ten limit nie je obmedzený. Že keby teda chcel niekomu dať plat stotisíc eur mesačne, no tak mu to zákon umožní. A predstavte si, v tom demokratickom klube OĽANO že by sa uzrozumili alebo uzrejmili, že práve Igor Matovič vzhľadom na jeho kvality, jeho nespornú charizmu a neuveriteľnú politickú formu prínosu pre Slovenskú republiku si zaslúži plat sto alebo dvestotisíc eur mesačne. Kto to bude popierať? Jasné, že Igor Matovič si z OĽANO zaslúži plat aj sto-dvestotisíc mesačne, tak mu takáto legislatíva normálne, legálne umožní v priebehu krátkeho času vytunelovať celý stranícky rozpočet. Viete, on je skúsený plagiátor a skúsený daňový podvodník. On vie, ako robiť čachre s peniazmi, ako klamať ľuďom. Ale ani on nedokázal všetky tie desiatky miliónov eur vytunelovať natoľko rýchlo, že mu jednoducho stále na účte niečo ostáva. Lenže keby sme schválili tento fantastický návrh tu od géniov z OĽANO, konkrétne práve od neho, no tak by si kľudne mohol dať plat aj dvestotisíc eur mesačne. Je nepochybné, že Igor Matovič vystúpi a povie: Ja by som nikdy nebol taký chrapúň, aby som si dal stotisíc eur mesačne plat! Samozrejme, keď vám to hovorí niekto, kto je natoľko chrapúň, že ukradne cudziu prácu a vydá ju za vlastnú diplomovku a potom kritizuje iných, ktorí urobili to isté, a odmietne sa vzdať diplomu (povedané so smiechom), resp. titulu a naďalej používa titul magister, no tak určite verme tomu, že človek už by nebol taký chrapúň a nevytuneloval by svoju vlastnú politickú stranu. Čiže ak by som mal hlasovať za takúto neuveriteľnú hlúposť, v podstate by som hlasoval za to, že v budúcej vláde si kľudne môže Igor Matovič, alebo v budúcom parlamente, dať aj stotisíc eur mesačne plat. A kto mu to zabráni? Snem OĽANO? Nejaký výkonný orgán moci v OĽANO? Veď to je všetko Igor Matovič (povedané so smiechom). Tam sa to stelesňuje do jedinej osoby, pretože kulty tak fungujú, sekty tak fungujú! Líder, hlavný čarodejník vedie všetko a rozhoduje úplne o všetkom! Veď nebuďte smiešni! Žiadate si skutky? Minulý mesiac tu boli dva návrhy, jeden na zastropovanie platov poslancov, jeden na zníženie. Za obidva som hlasoval, ale nebudem hlasovať za takúto (povedané so smiechom) kravinu, prepánajána. Veď sa pozriete na tie skutky! Veď ste na smiech, ak nás tu vyzývate v opozícii, aby sme za to hlasovali. Je neuveriteľné, že niekto pred voľbami behá s tabuľou, aby si urobil kampaň a oblepuje vily po Francúzsku a potom nič nesplní a tak si pred voľbami spomenie, no počkaj-počkaj, možno tí Slováci zabudli, možno zabudli, čo som im sľúbil, tak to pôjdem teraz realizovať! Ale už sa poistím, pretože bioroboti utekajú z klubu, už si s Edkom založili nových takzvaných Demokratov. No a čo teda musím urobiť? No poistiť sa, aby keď nejaký biorobot v budúcnosti chcel opustiť jedinečný kult, sektu Igora Matoviča, tak mu vezme plat! To je neskutočné (povedané so smiechom), fakt neskutočné. Keby toto navrhol niekto v Zimbabwe, tak by sme sa len pousmiali, že no majú tam iné pomery trošku, inú kultúru demokracie. A on tu s tým prichádza v Slovenskej republike a hrá sa na vyspelú európsku krajinu 21. storočia. Nie, kolegovia, toto je na smiech. Toto je na smiech a ja budem hlasovať za každé normálne šetrenie verejných financií, tak ako som to robil doteraz. Ale nie za tieto vaše politické úlety, za tieto faraónske túžby jedného človeka, ktorý si pomýlil demokraciu so subsaharskou diktatúrou, s režimom, kde vládnu nejaké kmeňové vojny. Jednoducho toto nemôže normálny človek myslieť vážne. Ja sa pridŕžam toho, čo som povedal na začiatku, že toto je návrh od pacienta a návrhy od pacienta môžme zvážiť, môžme ich zhodnotiť, môžme takémuto pacientovi odporučiť ústav alebo liečbu, kde sa oňho postarajú, kde ho budú mať v rukách odborníci a kde mu zabezpečia najlepšiu starostlivosť, ktorú on nepochybne potrebuje. Ale nemôžme návrhy pacientov akceptovať ako to najlepšie pre Slovenskú republiku. To je jednoducho nepripadá do úvahy.